Толькі сёлета па рашэнні суда 26 з іх прызнаны ўласнасцю адміністрацыйна-тэрытарыяльных адзінак. На 1 жніўня знесены 42 пабудовы (многія чакалі свайго часу яшчэ з мінулага года). 37 тэрыторый добраўпарадкаваны. А якая карпатлівая і доўгая работа папярэднічае гэтаму, колькі патрабуецца часу на давядзенне справы да суда, які можа і адмовіць!.. Па Валожынскім сельсавеце ўнесены ў рэестр 10 дамоў, 5 прызнаны судом пустуючымі, перададзены ва ўласнасць сельвыканкама і ўжо знесены. Па Вішнеўскім сельсавеце ў рэестры значацца 17 пабудоў, судом прызнаны 5, знесены 2; па Гародзькаўскім – у рэестр унесены 11, 6 прызнаны судом сёлета, знесены 18, тэрыторыі добраўпарадкаваны; па Дорскім – 7 уключаны ў рэестр, 2 прызнаны судом, знесены 1; па Івянецкім сельсавеце – 17 значацца ў рэестры, 6 прызнаны судом, 9 знесены; па Пяршайскім – 12 унесены ў рэестр, 2 прызнаны судом, 4 знесены. Толькі ў Ракаўскім сельсавеце і на тэрыторыі Івянецкага пасялковага Савета не значыцца пустуючых дамоў.